CELEX: 62012CN0237
Language: hu
Date: 2012-05-16 00:00:00
Title: C-237/12. sz. ügy: 2012. május 16-án benyújtott kereset — Európai Bizottság kontra Francia Köztársaság

21.7.2012   
            
            
               HU
            
            
               Az Európai Unió Hivatalos Lapja
            
            
               C 217/11
            
         2012. május 16-án benyújtott kereset — Európai Bizottság kontra Francia Köztársaság
   (C-237/12. sz. ügy)
   2012/C 217/24
   Az eljárás nyelve: francia
   
      Felek
   
   
      Felperes: Európai Bizottság (képviselők: Simon B. és J. Hottiaux meghatalmazottak)
   
      Alperes: Francia Köztársaság
   
      Kereseti kérelmek
   
   A felperes azt kéri, hogy a Bíróság
   
               —
            
            
               állapítsa meg, hogy a Francia Köztársaság — mivel nem biztosította a vizek mezőgazdasági eredetű nitrátszennyezéssel szembeni védelméről szóló, 1991. december 12-i 91/676/EGK tanácsi irányelv (1) II. és III. mellékletében felsorolt valamennyi követelmény megfelelő és teljeskörű végrehajtását — nem teljesítette az említett irányelv 5. cikkének (4) bekezdéséből, II. mellékletéből (A.1., A.2., A.3. és A.5. pont), valamint III. mellékletéből (1.1., 1.2., 1.3. és 2. pont) eredő kötelezettségeit;
            
         
               —
            
            
               a Francia Köztársaságot kötelezze a költségek viselésére.
            
         
      Jogalapok és fontosabb érvek
   
   A Bizottság azt rója fel az alperesnek, hogy nem biztosította a 91/676/EGK irányelv 5. cikkének (4) bekezdéséből, II. mellékletéből (A.1., A.2., A.3. és A.5. pont), valamint III. mellékletéből (1.1., 1.2., 1.3. és 2. pont) eredő kötelezettségeit. A Bizottság vitatja, hogy a nemzeti jogszabályok megfelelnek az alábbi területekre vonatkozó uniós jognak:
   
               —
            
            
               a trágya kijuttatására alkalmatlan vagy tilos időszakok;
            
         
               —
            
            
               a szervestrágyatárolók kapacitása;
            
         
               —
            
            
               a kiegyensúlyozott trágyázás céljából felhasználható nitrogénmennyiség számítási módja;
            
         
               —
            
            
               a szervestrágya-használat mennyiségi korlátozása;
            
         
               —
            
            
               meredek lejtésű mezőgazdasági területen történő trágyázásra vonatkozó szabályozás;
            
         
               —
            
            
               vízzel telített, elöntött, fagyott vagy hótakaróval borított talajon történő trágyázásra vonatkozó szabályozás.
            
         
      (1)  HL L 375., 1. o.; magyar nyelvű különkiadás 15. fejezet, 2. kötet, 68. o.